**Punct de vedere ref.regulament pilotaj 29 10 2017-propunere**

**Regulamentul supus dezbaterii stipuleaza:**

CAPITOLUL II

Autoritatea competentă în domeniul pilotajului

Art. 2. - **(1)** ANR, în cooperare cu asociaţiile locale şi naţionale de piloţi maritimi trebuie:

**a)** să stabilească cerinţele de înscriere la examen şi standardele minime necesare pentru obţinerea unui brevet de pilot maritim;

**b)** să se asigure că în cadrul programelor de pregătire profesională a piloţilor maritimi este inclusă şi analiza rapoartelor privind investigaţia accidentelor în care este implicat pilotajul.

**PROPUNERE DE MODIFICARE**

La art.2 introducerea alin.c) care sa prevada:

**c)** să urmărească ca piloţii maritimi să fie pregătiţi **cel puţin în conformitate cu prevederile Rezoluţiei A.960(23)** şi să deţină brevete valabile pentru zona în care efectuează pilotajul.

**MOTIVATIE**

**Rezoluţia A.960(23) - RECOMMENDATIONS ON TRAINING AND CERTIFICATION AND ON OPERATIONAL PROCEDURES FOR MARITIME PILOTS OTHER THAN DEEP-SEA PILOTS – este adoptata de Organizatia Maritima Internationala care solicita statelor membre sa o puna in practica cat mai curand.**

**Regulamentul supus dezbaterii stipuleaza:**

CAPITOLUL IV

Starea de sănătate

Art. 4. - (3) Pe perioada prevăzută la alin. (2), brevetul acestuia **este suspendat**, iar măsura suspendării poate înceta numai dacă în urma reevaluării stării de sănătate acesta este declarat apt de a mai exercita funcţia de pilot maritim. Aducerea la cunoştinţă a incapacităţii pilotului maritim de a mai exercita funcţia şi depunerea brevetului de pilot al persoanei în cauză la ANR revin societăţii de pilotaj unde este angajat pilotul.

**PROPUNERE DE MODIFICARE**

Art. 4. - (3) Pe perioada prevăzută la alin. (2), brevetul acestuia **este suspendat temporar**, iar măsura suspendării temporare poate înceta numai dacă în urma reevaluării stării de sănătate acesta este declarat apt de a mai exercita funcţia de pilot maritim. Aducerea la cunoştinţă a incapacităţii pilotului maritim de a mai exercita funcţia şi depunerea brevetului de pilot al persoanei în cauză la ANR revin societăţii de pilotaj unde este angajat pilotul.

**MOTIVATIE**

Pentru eliminarea oricarei confuzii, termenul **suspendat temporar** (intrerupt,oprit,interzis temporar) trebuie sa fie diferit de termenul **suspendat** care este definit la CAPITOLUL VII/Sancţiuni /Suspendarea şi anularea, al regulamentului supus dezbaterii.

**Regulamentul supus dezbaterii stipuleaza:**

CAPITOLUL VI

Competenţă continuă

Art. 6. - (1) Prelungirea valabilităţii brevetului de pilot maritim se face pe perioade de maxim 5 ani, cu îndeplinirea următoarelor cerinţe:

a) îndeplineşte cerinţele privind standardele medicale prevăzute la art. 4;

b) pentru zona de pilotaj Constanţa, Mangalia şi Midia dovedeşte menţinerea competenţei profesionale cu o adeverinţă eliberată de societatea de pilotaj autorizată și avizată **de administrație**, din care să reiasă că a efectuat cel puțin 50 de manevre pe an, care să acopere toate cele trei porturi;

**PROPUNERE DE MODIFICARE**

Art. 6. - (1) Prelungirea valabilităţii brevetului de pilot maritim se face pe perioade de maxim 5 ani, cu îndeplinirea următoarelor cerinţe:

a) îndeplineşte cerinţele privind standardele medicale prevăzute la art. 4;

b) pentru zona de pilotaj Constanţa, Mangalia şi Midia dovedeşte menţinerea competenţei profesionale cu o adeverinţă eliberată de societatea de pilotaj autorizată și avizată **de A.N.R.**, din care să reiasă că a efectuat cel puțin 50 de manevre pe an, care să acopere toate cele trei porturi;

sau

a) îndeplineşte cerinţele privind standardele medicale prevăzute la art. 4;

b) deţinătorii de brevete de pilot maritim care nu îndeplinesc prevederile alin. (1) trebuie să facă dovada îndeplinirii standardelor de competenţă pentru brevetul respectiv prin absolvirea unui curs aprobat de reconfirmare specific funcţiei înscrise în brevet;

sau

a) îndeplineşte cerinţele privind standardele medicale prevăzute la art. 4;

b) deţinătorii de brevete de pilot maritim care nu îndeplinesc prevederile alin. (1) trebuie să facă dovada îndeplinirii standardelor de competenţă pentru brevetul respectiv prin examen de reconfirmare specific funcţiei înscrise în brevet.

**MOTIVATIE**

* Inlocuirea expresiei avizată **de administrație** cu avizată **de A.N.R.** deoarece ANR este autoritatea competenta in domeniul pilotajului si institutia care tine evidenta manevrelor prin intermediul VTS/Capitanie.
* Daca nu exista alta posibilitate de prelungire a brevetului in afara *adeverinţei eliberată de societatea de pilotaj autorizată,* practic brevetul pilotului este **ANULAT**  lucru care contravine mai multor reglementari si principii de drept:

1. ART. 41- Munca si protectia sociala - din Constitutia Romaniei

(1)Dreptul la munca nu poate fi ingradit. Alegerea profesiei, a meseriei sau a ocupatiei, precum si a locului de munca este libera.

2.ARTICOLUL 53 -Restrângerea exerciţiului unor drepturi sau al unor libertăţi- din Constitutia Romaniei

(1) Exerciţiul unor drepturi sau al unor libertăţi poate fi restrâns numai prin lege şi numai dacă se impune, după caz, pentru: apărarea securităţii naţionale, a ordinii, a sănătăţii ori a moralei publice, a drepturilor şi a libertăţilor cetăţenilor; desfăşurarea instrucţiei penale; prevenirea consecinţelor unei calamităţi naturale, ale unui dezastru ori ale unui sinistru deosebit de grav.

(2) Restrângerea poate fi dispusă numai dacă este necesară într-o societate democratică. Măsura trebuie să fie proporţională cu situaţia care a determinat-o, să fie aplicată în mod nediscriminatoriu şi fără a aduce atingere existenţei dreptului sau a libertăţii.

3. **Art. 3 din Codul Muncii**
(1) Libertatea muncii este garantată prin Constituţie. Dreptul la muncă nu poate fi îngrădit.
(2) Orice persoană este liberă în alegerea locului de muncă şi a profesiei, meseriei sau activităţii pe care urmează să o presteze.
(3) Nimeni nu poate fi obligat să muncească sau să nu muncească într-un anumit loc de muncă ori într-o anumită profesie, oricare ar fi acestea.

4. Art.6 din Rezoluţia A.960(23)/2003 adoptata de Organizatia Maritima Internationala (I.M.O.)

5. Regulamentului supus dezbaterii - CAPITOLUL VII/Sancţiuni /Suspendarea şi anularea – care defineste cand un brevet poate fi anulat;

 - pentru a ajunge sa dobandeasca un brevet de pilot o persoana trebuie sa indeplineasca cumulativ urmatoarele conditii:

 a) sa fie absolvent de studii superioare de specialitate cu diploma de licenta;

 b) sa fie absolvent de masterat de specialitate cu diploma de master;

 c) sa prezinte adeverințe valabile de absolvirea cursurilor obligatorii prevăzute functiei de cadet;

 d) sa dobandeasca brevetul de cadet;

 e) sa faca un stagiu de cadetie de minim 12 luni de ambarcare pe nave cu un TR mai mare de 3,000 TR;

 f) sa dea examen de ofiter de cart si sa dobandeasca brevetul de ofiter de cart;

 g) sa prezinte adeverințe valabile de absolvirea cursurilor obligatorii prevăzute functiei de ofiter de cart;

 h) sa aiba un stagiu de îmbarcare ca ofiţer de cart punte pentru nave cu un tonaj brut de 3.000 sau mai mare de 24 luni, din care cel puţin 12 luni în ultimii 5 ani;

 i) sa prezinte adeverințe valabile de absolvirea cursurilor obligatorii prevăzute functiei de ofiter nivel managerial;

 j) sa dea examen si sa obtina brevetul de ofiter maritim I (capitan secund)

 k) sa aiba un stagiu de îmbarcare ca ofiţer punte secund pentru nave cu un tonaj brut de 3.000 sau mai mare de 24 luni, din care cel puţin 12 luni în ultimii 5 ani sis a fi urmat un curs de specializare aprobat;

 l) sa obtina brevetul de pilot stagiar;

 m) sa efectueze un stagiu de pregătire profesională de cel puţin 18 luni, sa participe la minim 100 manevre care să acopere toate cele 3 porturi menţionate, fără întrerupere mai mare de 3 luni între ele și să dobândeasca cunoștințe temeinice de navigație pentru zona de pilotaj pentru care a fost eliberat brevetul;

 n) sa obtina prin examen brevetul de pilot maritim II;

 o) sa efectueze un stagiu de pregătire profesională de cel puţin 24 luni, sa participe la minim 100 manevre care să acopere toate cele 3 porturi menţionate, fară întrerupere mai mare de 3 luni între ele, sa asiste la 30 de manevre de pilotaj la bordul navelor cu lungime mai mare de 200 m împreună cu un pilot maritim I pentru porturile maritime Constanţa, Mangalia şi Midia și sa dobândeasca cunoștințe temeinice de navigație despre zona de pilotaj pentru care a fost eliberat brevetul;

 DUPA INDEPLINIREA ACESTOR CONDITII BREVETUL OBTINUT SE POATE ANULA CONFORM PREZENTULUI REGULAMENT SUPUS DEZBATERII DOAR PENTRU CA DIN DIFERITE MOTIVE (POT EXISTA O MULTITUDINE DE MOTIVE CARE SA DUCA LA NEINDEPLINIREA CONDITIEI IMPUSE) **NU A OBTINUT O ADEVERINTA DE LA O FIRMA DE PILOTAJ.**

**Regulamentul supus dezbaterii stipuleaza:**

ANEXA Nr. 1 la regulament

Cerinţe minime obligatorii pentru brevetarea piloţilor maritimi

CAPITOLUL I

Porturile maritime Constanţa, Mangalia şi Midia

B. Pilot maritim II pentru porturile maritime Constanţa, Mangalia şi Midia

Art. 2. - Brevetul de pilot maritim II pentru porturile maritime Constanţa, Mangalia şi Midia se poate obţine prin examen de către orice candidat care îndeplineşte următoarele cerinţe:

1. deţine un brevet de pilot maritim aspirant pentru porturile maritime Constanţa,

Mangalia şi Midia, în termen de valabilitate;

1. prezintă o adeverință eliberată de societatea de pilotaj autorizată și **vizată de administrație,** din care să reiasă că este angajat pe funcția de pilot maritim aspirant pentru porturile maritime Constanţa, Mangalia şi Midia,  cu contract de muncă pe perioadă nedeterminată, cu normă întreagă, are un stagiu de pregătire profesională de cel puţin 18 luni, a participat la minim 100 manevre care să acopere toate cele 3 porturi menţionate, fără întrerupere mai mare de 3 luni între ele și că a dobândit cunoștințe temeinice de navigație pentru zona de pilotaj pentru care a fost eliberat brevetul.

**PROPUNERE DE MODIFICARE**

B. Pilot maritim II pentru porturile maritime Constanţa, Mangalia şi Midia

Art. 2. - Brevetul de pilot maritim II pentru porturile maritime Constanţa, Mangalia şi Midia se poate obţine prin examen de către orice candidat care îndeplineşte următoarele cerinţe:

a)deţine un brevet de Ofiter maritim 1 ( minim 24 de luni pe functie nave mai mari de 3000 GRT) sau Comandant Maritim (nave mai mari de 300 GRT) si pilot maritim aspirant pentru porturile maritime Constanţa,

Mangalia şi Midia, în termen de valabilitate;

1. prezintă o adeverință eliberată de societatea de pilotaj autorizată și vizată de ANR, din care să reiasă că are un stagiu de pregătire profesională de cel puţin 18 luni, a participat la minim 130 manevre care să acopere toate cele 3 porturi menţionate, fără întrerupere mai mare de 4 luni între ele și că a dobândit cunoștințe temeinice de navigație pentru zona de pilotaj pentru care a fost eliberat brevetul.

MOTIVATIE PERSONALA – Consider ca experienta castigata , dintr-un numar de manevre mai mare in cazul de fata , marirea cu un numar de 30 de manevre in plus fata de 100 initial consta in castigarea unui plus de experienta si siguranta , iar perioada de intrerupere extinsa de la 3 luni la 4 luni sa dea dreptul posibilului candidat , sa mai poata efectua un voiaj ( nevoi materiale vezi trecerea brusca la salariu de pilot aspirant va impiedica cresterea noilor viitoare generatii de Piloti Aspiranti si trebuie sa ne gandim si la viitor!!!)

**Regulamentul supus dezbaterii stipuleaza:**

ANEXA Nr. 1 la regulament

Cerinţe minime obligatorii pentru brevetarea piloţilor maritimi

CAPITOLUL I

Porturile maritime Constanţa, Mangalia şi Midia

C. Pilot maritim I pentru porturile maritime Constanţa, Mangalia şi Midia

Art. 3. - Brevetul de pilot maritim I pentru porturile maritime Constanţa, Mangalia şi Midia se poate obţine prin examen de către orice candidat care îndeplineşte următoarele cerinţe:

a) deţine un brevet de pilot maritim II pentru porturile maritime Constanţa, Mangalia şi Midia, în termen de valabilitate;

prezintă o adeverință eliberată societatea de pilotaj autorizată și vizată de administrație, din care să reiasă că este angajat pe funcția de pilot maritim II pentru porturile maritime Constanţa, Mangalia şi Midia,  cu contract de muncă pe perioadă nedeterminată, cu normă întreagă, are un stagiu de pregătire profesională de cel puţin 24 luni, a participat la minim 100 manevre care să acopere toate cele 3 porturi menţionate, fară întrerupere mai mare de 3 luni între ele, a asistat la 30 de manevre de pilotaj la bordul navelor cu lungime mai mare de 200 m împreună cu un pilot maritim I pentru porturile maritime Constanţa, Mangalia şi Midia și a dobândit cunoștințe temeinice de navigație despre zona de pilotaj pentru care a fost eliberat brevetul.

**PROPUNERE DE MODIFICARE**

Art. 3. - Brevetul de pilot maritim I pentru porturile maritime Constanţa, Mangalia şi Midia se poate obţine prin examen de către orice candidat care îndeplineşte următoarele cerinţe:

a) deţine un brevet de pilot maritim II pentru porturile maritime Constanţa, Mangalia şi Midia ( automat detinatorul brevetului mentionat are experienta minima de Ofiter Maritim Punte 1 sau Comandant pe nave mai mari de 3000 GRT 24 luni respective 12 luni cerinta stipulate la pbtinerea brevetului de Pilot Aspirant), în termen de valabilitate;

b) prezintă o adeverință eliberată societatea de pilotaj autorizată și vizată de ANR, din care să reiasă că are un stagiu de pregătire profesională de cel puţin 12 luni, a participat la minim 120 manevre care să acopere toate cele 3 porturi menţionate, fară întrerupere , a asistat la 40 de manevre de pilotaj la bordul navelor cu lungime mai mare de 200 m împreună cu un pilot maritim I pentru porturile maritime Constanţa, Mangalia şi Midia și a dobândit cunoștințe temeinice de navigație despre zona de pilotaj pentru care a fost eliberat brevetul.

Motivatie personala:

Dupa un stagiu ca Pilot Maritim Aspirant si inca unul ca Pilot Maritim II cu un numar de manevre ce au oferit experienta necesara consider ca perioada de 12 luni fara intrerupere este mai mult decat suficienta candidatul fiind rodat si suficient de matur tinand cont de experienta minima necesara pentru a fi Pilot Of.Maritim I sau Comandant!Insa aici propun extinderea numarului de manevre de la 100 la 120 titular si de la 30 la 40 de manevre nave peste 200 metri in asistenta.

**Regulamentul supus dezbaterii stipuleaza:**

ANEXA Nr. 2 la regulament

CURSURILE OBLIGATORII NECESARE EMITERII ŞI PRELUNGIRII VALABILITĂŢII BREVETELOR DE PILOŢI MARITIMI

A. Cursurile obligatorii necesare emiterii şi prelungirii valabilităţii brevetelor de piloţi maritimi pentru porturile maritime Constanţa, Mangalia şi Midia:

|  |  |  |
| --- | --- | --- |
| Nr. crt. | Denumirea Cursului | Condiție de Reconfirmarela 5 ani |
| 1. | Navigaţie radar, radar plotting şi folosirea ARPA - nivel operaţional | Nu |
| 2. | Certificat de operator GMDSS-ROC | 5 ani |
| 3. | Coordonarea echipei de cart în comanda de navigaţie | Nu |
| 4. | Competenţă în utilizarea mijloacelor de supravieţuire şi a bărcilor de salvare, altele decât bărcile rapide de salvare | Nu |
| 5. | Manevra navei - proceduri de manevră de urgenţă - exerciţii pe simulator de navigaţie | 5 ani |
| 6. | Program de pregătire de bază pentru siguranța maritimă | Nu |

**PROPUNERE DE MODIFICARE**

ANEXA Nr. 2 la regulament

CURSURILE OBLIGATORII NECESARE EMITERII ŞI PRELUNGIRII VALABILITĂŢII BREVETELOR DE PILOŢI MARITIMI

A. Cursurile obligatorii necesare emiterii şi prelungirii valabilităţii brevetelor de piloţi maritimi pentru porturile maritime Constanţa, Mangalia şi Midia:

|  |  |  |
| --- | --- | --- |
| Nr. crt. | Denumirea Cursului | Condiție de Reconfirmarela 5 ani |
| 1. | Certificat de operator GMDSS-ROC | 5 ani |
| 2. | Managementul resurselor umane şi aplicarea principiilor de conducere şi munca în echipă în compartimentul punte – nivel managerial | Nu |
| 3. | Competenţă în utilizarea mijloacelor de supravieţuire şi a bărcilor de salvare, altele decât bărcile rapide de salvare | Nu |
| 4. | Manevra navei - proceduri de manevră de urgenţă - exerciţii pe simulator de navigaţie | 5 ani |
| 5. | Program de pregătire de bază pentru siguranța maritimă | Nu |

**MOTIVATIE**

Toti pilotii maritimi provin din ofiteri maritimi de punte nivel managerial si de aceea:

* cursul “Navigaţie radar, radar plotting şi folosirea ARPA - nivel operational” nu se justifica in conditiile in care pentru a dobandi brevetul de punte nivel managerial acest curs a fost deja efectuat si in plus el nu mai este cerut nici de Conventia STCW. Toti ofiterii de punte nivel managerial trebuie sa aiba cursul de “Folosirea sistemelor de aplicare a hărţilor electronice şi a informaţiilor de navigaţie ECDIS” curs care este cerut nici de Conventia STCW si care include si toate elementele cursului “Navigaţie radar, radar plotting şi folosirea ARPA - nivel operational”
* cursul “Coordonarea echipei de cart în comanda de navigaţie” este inferior si inclus in cursul “Managementul resurselor umane şi aplicarea principiilor de conducere şi munca în echipă în compartimentul punte – nivel managerial” curs care este cerut de Conventia STCW si obligatoriu pentru toti ofiteri maritimi de punte nivel managerial.

**NOTA:**

1. **Datorita nivelului traficului in portul Mangalia, numarului de piloti angajati si a modului de desfasurare a manevrelor prin rotatia firmelor de pilotaj, probabilitatea ca un numar mare de piloti sa nu poata efectua manevre in portul Mangalia intr-un an este foarte mare. In conditiile prezentului regulament supus dezbaterii lucrul acesta atrage de la sine ANULAREA brevetului.(pentru a evita aceasta situatie vezi propunerea din final!)**
2. **Daca nu exista alta posibilitate de prelungire a brevetului in afara *adeverinţei eliberată de societatea de pilotaj autorizată*, inseamna ca unui pilot care in ultimul an inaintea prelungirii brevetului nu reuseste sa faca decat 49 de manevre (in loc de 50) din motive de trafic spre exemplu, i se ANULEAZA brevetul.**
3. **Prin similitudine, unui sofer profesionist (participant la siguranta circulatiei) care nu conduce timp de 1,2 sau 5 ani ar trebui sa i se anuleze carnetul de conducere.**

**Propunere :**

**In cazul in care numarul de manevre obligatoriu nu este in curs de indeplinire , in vederea obtinerii numarului obligatoriu , pilotul aflat in acesasta situatie sa se poata face in colaborare cu orice firma /societate de pilotaj manevrele necesare!!!**